Ban yi jima'i da ita ba, wasa kawai nayi - Likitan da akayiwa zargin fyade matar aure ya yi magana ▷ Legit.ng
Ban yi jima'i da ita ba, wasa kawai nayi - Likitan da akayiwa zargin fyade matar aure ya yi magana
a month ago 6859 views by Humaira Samaila
Tijjani Farouk, likitan asibiti a jihar Sokoto wanda akayiwa zargin yiwa matar aure allurar bacci sannan yayi mata fyade ya furta albarkacin bakinsa gaban kwamitin binciken da ma'aikatar lafiyan jihar ta nada.
A wata maganar rediyo, Likitan ya amsa cewa ya aikata laifin amma bai take ta ba, innama wasa kawai yayi da jikinta.
Yace: "A iyakan sani na, lokacin da ta shigo dakin ranar Asabar ne, tare da wata karamar Yarinya. Inada abin cewa a nan. Ina son a share wannan maganar. Maganar gaskiya shine mun yi jima'i da Zuwaira. Na amince"
Amma lokacin da mambobin kwamitin binciken suka fada masa illar abinda ya fada zai yi masa, sai ya lashe amansa, ya ce sun yi wasan soyayya amma bai ratsata ba.
"Ban yiwa Zuwaira fyade ba. Na rantse da Allah, ina fada muku hakan ne saboda dukkanmu maza ne. Zuwaira ta zo wajen ba sau daya ba, ba sau biyu ba." Yace
KU KARANTA: Yadda muka ceto Alaramma Ahmed Suleiman da mukarrabansa - Hukumar Soji
Mun kawo muku rahoton cewa Wani Likita a asibitin gwamnati dake jihar Sokoto mai suna, Tijjani Faruk, ya tayar da hankalin jama'ar asibitin bayan tona asirin kansa cewa ya yiwa wata matar aure mai jinya fyade bayan tsira mata alluran barci.
Western Union money tracking Who is the best rapper in Nigeria Richest footballer in the world Code to check Airtel data balance Best university in Nigeria for medicine